Абразок

Абразо́к — малая празаічная форма ў беларускай літаратуры, замалёўка са слабаразгорнутым сюжэтам або без яго.

 Характарыстыка 
Для абразка характэрна павышаная вобразна-экспрэсіўная нагрузка слова і больш цеснае адзінства выказвання і настрою.

 Гісторыя і разнавіднасці 
Як асобны від эпасу ўзнік на хвалі ажыўлення рамантызму ў канцы XIX — пачатку XX стагоддзя. Асноўнымі разнавіднасцямі абразка з'яўляюцца:
 рэалістычна-бытавы — «Пяць лыжак заціркі» З. Бядулі;
 алегарычна-сімвалічны — «Камень» Я. Коласа;
 сатырычны — «Сведка» Ф. Багушэвіча.

 У сучаснай літаратуры 
У сучаснай беларускай літаратуры да жанру абразка часта звярталіся М. Стральцоў, Ф. Янкоўскі, А. Карпюк, Я. Брыль, Б. Сачанка і іншыя.

 Крыніцы 

 Літаратура 


Катэгорыя:Малыя эпічныя формы
Катэгорыя:Літаратурныя жанры
Катэгорыя:Беларуская літаратура